CELEX: 62021CN0771
Language: sl
Date: 2021-12-14 00:00:00
Title: Zadeva C-771/21: Predlog za sprejetje predhodne odločbe, ki ga je vložilo Győri Járásbíróság (Madžarska) 14. decembra 2021 — JH/Wizz Air Hungary Légiközlekedési Zrt. (Wizz Air Hungary Zrt.)

21.3.2022   
            
            
               SL
            
            
               Uradni list Evropske unije
            
            
               C 128/7
            
         
      Predlog za sprejetje predhodne odločbe, ki ga je vložilo Győri Járásbíróság (Madžarska) 14. decembra 2021 — JH/Wizz Air Hungary Légiközlekedési Zrt. (Wizz Air Hungary Zrt.)
      (Zadeva C-771/21)
      (2022/C 128/09)
      Jezik postopka: madžarščina
      
         Predložitveno sodišče
      
      Győri Járásbíróság
      
         Stranki v postopku v glavni stvari
      
      
         Tožeča stranka: JH
      
         Tožena stranka: Wizz Air Hungary Légiközlekedési Zrt. (Wizz Air Hungary Zrt.)
      
         Vprašanji za predhodno odločanje
      
      
                  1.
               
               
                  Ali je treba člen 5(3) Uredbe (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 (1) razlagati tako, da mora letalski prevoznik ustrezne ukrepe, da bi se izognil odpovedi leta, sprejeti tudi v primeru izrednih razmer, ki so razlog za oprostitev?
               
            
                  2.
               
               
                  Če je odgovor Sodišča na prvo vprašanje pritrdilen, ali mora letalski prevoznik v okviru ustreznih ukrepov
                  
                              (a)
                           
                           
                              pripeljati letalo, predvideno za izvedbo leta, ki je bilo zaradi nevihte preusmerjeno na bližnje letališče, in z njim odpeljati potnike na tem letu, takoj ko to dopušča čas letenja posadke, ter tako opraviti navedeni let? Če je odgovor pritrdilen, ali je to dolžan storiti tudi, če mora zaradi tega za izvedbo drugih letov, za katere je bilo predvideno to letalo, zagotoviti drugo letalo in nadomestno posadko na letališču odhoda teh letov, ki je matično letališče letalskega prevoznika?
                           
                        
                              (b)
                           
                           
                              potnike po cesti prepeljati do letala, predvidenega za izvedbo leta, ki je bilo zaradi nevihte preusmerjeno na bližnje letališče, oddaljeno 140 km, in od tam opraviti let?
                           
                        
                              (c)
                           
                           
                              poslati nadomestno letalo ali potnike po cesti prepeljati do nadomestnega letala, ki je bilo usmerjeno na bližnje letališče, in tako opraviti let?
                           
                        
            
         (1)  UL 2004, L 46, str. 1.